**Brevstemmeafgivning i udlandet til valg i Grønland**

Tirsdag den 11. marts 2025 er der valg til Inatsisartut (Langstinget) i Grønland. Endvidere er der kommunal-, bygdebestyrelses- og menighedsrepræsentationsvalg i Grønland tirsdag den 1. april 2025.

Vælgere kan allerede nu brevstemme til valgene.

**Valgret**

Du skal opfylde følgende betingelser for at have valgret til valg i Grønland:

* Du skal boet i Grønland i mindst seks måneder
* Du skal fortsat været bosat i Grønland
* Du skal være optaget på en valgliste
* Derudover skal du have dansk statsborgerskab for at kunne stemme til Inatsisartut (Landstinget) i Grønland.

Såfremt du bosætter dig uden for Grønland, mister du din valgret og slettes fra valglisten.

**Særlige grupper kan dog beholde valgretten**

Studerende, patienter, folketingsmedlemmer og repræsentanter for Grønlands Selvstyre samt personer, der kan sidestilles hermed, kan beholde deres valgret. Det samme gælder deres ægtefæller og samlevende.

Det er dog en betingelse, at bosættelsen uden for Grønland er midlertidig, og at du forud for din fraflytning har boet i Grønland i en sammenhængende periode på mindst to år. Det er desuden en betingelse, at du selv sørger for at blive optaget på valglisten i den kommune i Grønland, hvor du senest har været tilmeldt folkeregisteret.

Du kan læse mere [her](https://www.valg.im.dk/Media/638727207780142912/Bilag%202%20-%20Vejl%20om%20at%20beholde%20stemmeret%20DK.pdf).

**Sådan brevstemmer du**

Hvis du opholder dig i udlandet, kan du brevstemme på enhver dansk eller grønlandsk repræsentation i det land, hvor du opholder dig. Husk at medbringe gyldig legitimation (pas, kørekort el.lign.).

Stem før den **02. marts**, for at være sikker på, at din stemme til Inatsisartut-valget kommer frem til tiden.

Du har lidt længere tid til at stemme til de lokale valg, idet du kan stemme indtil den **20. marts** og stadig være sikker på, at din stemme tæller